Urmas Petti

Urmas Petti (12. september 1965 Tallinn – 27. jaanuar 2016 Tartu) oli eesti vaimulik ja teoloog. Urmas Petti oli inseneri poeg. Ta lõpetas 1989 Tallinna 1. Kaugõppekeskkooli ja 1995 Tartu Ülikooli usuteaduskonna. 1997. aastal sai ta Tartu Ülikoolis teoloogiamagistriks. 1999. aastal kaitses Baseli Ülikooli usuteaduskonnas väitekirja "Martin Luthers Schrift "De captivitate Babylonica ecclesiae praeludium"(1520). Historischer Ort, literarische Konzeption, reformatorischer Ansatz" ning sai teoloogiadoktori kraadi. Ta ordineeriti 6. jaanuaril 2000 diakoniks ja 9. augustil 2001 õpetajaks. 1996–1997 oli Petti Tartu Ülikooli usuteaduskonnas õppeülesande täitja, 1999–2001 ajaloolise usuteaduse lektor, 2001. aastast dotsent, 2001–2005 ka õppetooli hoidja. Ta oli EELK vaimulik ja aastast 2001 Tartu Ülikooli-Jaani koguduse õpetaja, lisaks oli ta aastatel 2003–2007 Võnnu Jakobi koguduse hooldajaõpetaja. Petti peamised uurimisvaldkonnad olid Saksa reformatsiooni ajalugu, Eesti teoloogia mõtte ajalugu, Tartu teoloogia 19. sajandil ning TÜ usuteaduskonna roll Eesti kiriku- ja kultuuriloos. Ta oli Usuteadusliku Ajakirja toimetuskolleegiumi liige (aastast 2000). Ta oli ka Theologische Arbeitskreis für die reformationsgeschichtliche Forschungi (TARF) liige ja Akadeemilise Teoloogia Seltsi liige (esimees 1999–2000, aseesimees 2000–2001). "Eesti teaduse biograafilise leksikoni" teatel on Petti avaldanud 19 teadustrükist. Philipp Melanchthon, humanist ja reformaator. // Akadeemia (1998) 1 Martin Lutheri "reformatoorne avastus". // Akadeemia (2000) 1–2 Dorpater Theologe Theodosius Andreas Harnack. // Estnische Kirchengeschichte im vorigen Jahrtausend. Kiel 2001 Luthers Systematik in seinen Sermonen von 1519. // Trames (2002) 1 Keiserliku Tartu Ülikooli usuteaduskonna esimesed professorid. // Ajalooline Ajakiri (2002) 1 Kakssada aastat Tartu ülikooli usuteaduskonda. // Mille anni sicut dies hesterna. Studia in honorem Kalle Kasemaa. Tartu 2003 On the Early History of Conceiving an Independent Lutheran People's Church in 19th-Century Estonia (kaasautor Merle Riistan). // Teologinen Aikauskirja (2003) 6 Usulise maastiku kirjeldamisest sekulariseerimise mõiste abil. // Kristuse täisea mõõtu mööda. Tallinn 2005 Tartu teoloogide algatatud kiriklik-teoloogilised perioodilised väljaanded XIX sajandil. // Eesti teoloogilise mõtte ajaloost. Sissejuhatavaid märkusi ja apokrüüfe. Tartu 2006 Martin Luthers Schrift "De captivitate Babylonica ecclesiae praeludium" (1520). Historischer Ort, literarische Konzeption, reformatorischer Ansatz. Tartu 2006 Martin Luther. "Magnificat. Tõlge ja seletus." Maarjamaa. Tartu 2015 2015 EELK Teeneteristi III järk 2015 Tartu Ülikooli aumärk "Eesti teaduse biograafiline leksikon", 3. köide "Tartu Ülikooli aumärgi kavalerid". Tartu Ülikool. Vaadatud 9.12.2022. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013, lk. 574-575 Urmas Petti Eesti Teadusinfosüsteemis Usu tunnistamisest kunsti vahenditega, Mart Jaanson ja Urmas Petti, Ööülikool 2013 "Urmas Petti - 50" Universitas Tartuensis, september 2015 Milline on usu vastutus?, postimees.ee, 21. oktoober 2015. Kiire ei kao kuhugi, eestikirik.ee, 20. jaanuar 2016 Toomas Jürgenstein. Paar mälestuskildu eile meie seast lahkunud Jaani kiriku õpetajast Urmas Pettist, 27. jaanuar 2016 Käesolevas artiklis on kasutatud "Eesti teaduse biograafilise leksikoni" materjale.